מלכים א ה31: " וַיְצַו הַמֶּלֶךְ, וַיַּסִּעוּ אֲבָנִים גְּדֹלוֹת, אֲבָנִים יְקָרוֹת, לְיַסֵּד הַבָּיִת - אַבְנֵי גָזִית "
אבנים יקרות = אבנים חשובות ומהודרות.
אבני גזית = אבנים גזוזות, חתוכות ומסותתות היטב.
בתורה נאמר, שאסור לבנות את המזבח מאבני גזית, שמות כ21: " וְאִם מִזְבַּח אֲבָנִים תַּעֲשֶׂה לִּי - לֹא תִבְנֶה אֶתְהֶן גָּזִית, כִּי חַרְבְּךָ הֵנַפְתָּ עָלֶיהָ וַתְּחַלְלֶהָ ": כדי לסתת אבנים וליצור מהן אבני גזית, יש להשתמש בכלי ברזל הדומים לחרב; כלים אלה מזכירים מלחמה והרס, ומחללים את ערכי השלום והאחדות שמסמל המזבח.
מלכים א ו7: " וְהַבַּיִת בְּהִבָּנֹתוֹ אֶבֶן שְׁלֵמָה מַסָּע נִבְנָה; וּמַקָּבוֹת, וְהַגַּרְזֶן, כָּל כְּלִי בַרְזֶל, לֹא נִשְׁמַע בַּבַּיִת בְּהִבָּנֹתוֹ "
בית הוא גם משל למשפחה; גם כשבונים משפחה, מתמודדים עם שני רצונות סותרים: מצד אחד, רוצים שתהיה התאמה מלאה בין שני בני הזוג, ולשם כך מנסה כל אחד מבני הזוג לשנות את עצמו בהתאם לרצונות של הצד השני, או לשנות את הצד השני בהתאם לרצונות של עצמו; אולם, הניסיונות הללו עלולים להוביל למריבות ומלחמות, ולפגוע בשלום הבית.
בפסוק הקודם נאמר, ששלמה בנה את קירות הבית באופן שיאפשר להצמיד אליהם חדרים מבחוץ מבלי להשתמש במסמרים (ראו מגרעות ומעלות); הפסוק שלנו מסביר מדוע היה צורך בכך: " בא ליתן טעם למה עשה המגרעות ולא בנאוה כדרך הבנאים, ואמר שהבית במקום שבנאוה נבנה מאבן שלמה, כמו שהסיעם והביאם מההר, כי לא חפץ להביא במקום הבנין דבר בלתי נשלם, ולזה נחצב כל אבן בהר בשלימותה ובמדה הנרצה, ולא נעשה בהם עוד מלאכה במקום הבנין, ולא היה אם כן נשמע שם קול מקבות וגרזן, כי לא נעשה שם דבר כי אם הנחה לבדה, ואם היו בונים כדרך הבנאים לעשות נקבים, היה אם כן בהכרח לעשות מלאכה במקום הבנין " (מצודות).